Mohamed Ahssain

Mohamed «Micro» Ahssain (1975–2007) var en norsk-marokkansk ungdomsarbeider og nattklubbeier.Planla drapet i over tre måneder i VG 2007-07-06 «Drapet på den populære nattklubbeieren Mohamed Ahssain (31)» 

Ahssain kom til Norge fra Marokko i 1980, da han var fire år gammel. Han var en aktiv danser inntil han fikk en ryggskade. I ungdomsårene begynte han å engasjere seg blant vanskeligstilte ungdom i Oslo og omegn. Fra 1999 til 2004 hadde han stillingen som ungdomssekretær i LO for Oslo og Akershus. Samtidig med dette drev han en danseskole på kvelden - Dancing Youth.

I 2001 ble han tildelt «Ildsjelprisen» for sitt engasjement for vanskeligstilt ungdom i Oslo. Prisen ble delt ut av daværende kommunalminister Erna Solberg (H). 

I 2002 var han deltaker i reality-programmet Muldvarpen på TVNorge.

Den 3. mars 2007 ble han funnet død i bagasjerommet på en bil kjørt av en tidligere drapsdømt.Mohamed (31) kan ha blitt drept på utested i Dagbladet 2007-03-04  Vedkommende ble i 2008 idømt 20 års forvaring for drapet, mens to medhjelpere ble idømt henholdsvis 18 og 15 års fengsel.

Ahssain ble begravd i sitt fødeland, Marokko.

 Referanser 

Kategori:Norske realitydeltakere
Kategori:Norske drapsofre
Kategori:Norske organisasjonsledere
Kategori:Migranter til Norge
Kategori:Personer etter føde- eller oppvekststed i Marokko
Kategori:Personer fra Oslo